stanford-oval/wikipedia huggingface dataset:
Kärkölä (Pusula)
Aiheesta muualla

Marja-Leena Syrjälä, Kärkölä ennen ja nyt (pdf)
Pusulan Kärkölän kyläyhdistyksen nettisivut
Pusulan Lohjan seurakunnan Kärkölän kirkko (Arkistoitu – Internet Archive)
Museoviraston esittely Myllymäen torpasta Kärkölässä
Lohjan kylät
| --- | --- |
Lohjan kaupungin kylät:  Lohjankylä | Moisio | Ojamo | Pappila
Lohjan kunnan kylät:  Ahtiala | Askola | Hermala | Askola | Hietainen | Hiittinen | Hongisto | Iso-Teutari | Jalassaari | Jantoniemi | Kaijola | Karnainen | Karstu | Kittilä | Koikkala | Koski | Kouvola | Kunnarla | Kutsila | Laakspohja | Lehmijärvi | Lieviö | Lylyinen | Maikkala | Marttila | Mynterlä | Nummenkylä | Näätälä | Osuniemi | Outamo | Paavola | Paksalo | Paloniemi | Pauni | Pietilä | Piispala | Pulli | Seppälä | Skraatila | Suittila | Talpela | Torhola | Vaanila | Vallaa | Vanhakylä | Vappula | Varola | Vasarla | Veijola | Vohloinen | Vähä-Teutari
Sammatin kylät:  Haarjärvi | Kaukola | Kiikala | Leikkilä | Lohilampi | Luskala | Mustlahti | Myllykylä | Niemi | Sammatti
Karjalohjan kylät:  Härjänvatsa | Ilmoniemi | Immola | Karjalohjan Ahtiala | Karjalohjan Pappila | Karkalniemi | Kattelus | Kourjoki | Kuusia | Lohjantaipale | Lönnhammar | Maila | Makkarjoki | Murto | Mustlahti | Nummijärvi | Pellonkylä | Pitkälahti | Pipola | Puujärvi | Pyöli | Saarenpää | Sakkola | Suurniemi | Särkijärvi | Tallaa | Tammisto
Nummen kylät:  Haarla | Hakula | Heijala | Heimola | Huhti | Hyrsylä | Hyvelä | Yli-Immola | Jakova | Järvenpää | Jättölä | Korkeanoja | Kovela | Leppäkorpi | Luttula | Maikkala | Maskila | Mettula | Miemola | Millola | Mommola | Mäntsälä | Nummi-Pusulan Nummenkylä | Näkkilä | Oinola | Oittila | Pälölä | Raatti | Remala | Retlahti | Röhkölä | Salo | Saukkola | Seräjärvi | Sierla | Sitarla | Tavola | Varttila | Vivola
Pusulan kylät:  Ahonpää | Hattula | Hauhula | Herrala | Hirvijoki | Hyrkkölä | Hyönölä | Ikkala | Karisjärvi | Kaukela | Koisjärvi | Kärkölä | Marttila | Mäkkylä | Pusula | Radus | Seppälä | Suomela | Uusikylä | Viiala | Vörlö
Kuningatar Elisabetin timanttijuhlan konsertti

Kuningatar Elisabet II:n timanttijuhlan konsertti pidettiin 4. kesäkuuta 2012 Buckinghamin palatsia vastapäätä The Mall -kadulla kuningatar Elisabetin vallassaolon 60-vuotisjuhlapäivien kunniaksi. Konserttialueella oli noin 10 000 katsojaa, jotka olivat valikoituneet sinne arvonnan kautta. Lisäksi alueen ympärille oli asetettu suuria näyttöjä, joiden välityksellä tuhannet muut saattoivat seurata konserttia St Jamesin puistossa ja Green Parkissa. Konsertin kokoamisesta vastasi Gary Barlow. Konsertissa oli paikalla itse kuningatar Elisabet II sekä muita kuninkaallisen perheen jäseniä. Suomessa Yle lähetti koko konsertin suorana televisiosta.
Esiintyjiä

Robbie Williams  – "Let Me Entertain You"
will.i.am ja Jessie J - "I Gotta Feeling" / "This Is Love"
Jessie J – "Domino"
JLS – "Everybody in Love" / "She Makes Me Wanna"
Gary Barlow ja Cheryl Cole – "Need You Now"
Sir Cliff Richard – hittipotpuri (jota seurasi "Congratulations")
Lang Lang – "Hungarian Rhapsody" / "Rhapsody In Blue"
Alfie Boe - "O Sole Mio" / "It's Now Or Never"
Jools Holland ja Ruby Turner – "You Are So Beautiful"
Grace Jones - "Slave to the Rhythm"
Ed Sheeran – "The A Team"
Annie Lennox – "There Must Be An Angel"
Renée Fleming – "Un Bel Di Vedremo"
Sir Tom Jones – "Mama Told Me (Not To Come)" ja "Delilah"
Robbie Williams - "Mack The Knife"
Gary Barlow, The Commonwealth Band, Gareth Malone ja the Military Wives - "Sing"
Dame Shirley Bassey – "Diamonds are Forever"
Kylie Minogue - potpuri "Spinning Around", "Can't Get You Out Of My Head", "Step Back In Time" ja "All The Lovers"
Alfie Boe and Renée Fleming – "Somewhere"
Sir Elton John – "I'm Still Standing", "Your Song" ja "Crocodile Rock"
Stevie Wonder – "Sir Duke", "Isn't She Lovely?", "Happy Birthday" (will.i.amin kanssa), "Superstition"
Madness – "Our House", "It Must Be Love" (Huom. Buckinghamin Palatsin katolla esitettynä)
Sir Paul McCartney – "Magical Mystery Tour", "All My Loving", "Let It Be", "Live and Let Die", "Ob-La-Di, Ob-La-Da"
Valoshow

Konsertin valoshow oli huomattava. Valoshowssa käytettiin muun muassa isoja kuvaruutuja (joissa näytettiin otoksia esiintyjien taustalla), lasershowta, tuli- ja valoefektejä sekä ilotulitusta. Yksi konsertin kohokohtia valoshowneen oli Sir Paul McCartneyn esittämä Bond-elokuvan tunnussävelmä ”Live and let die”, sekä Madness-yhtyeen ”Our house” aikana tapahtunut valoshow, jossa Buckinghamin palatsia käytettiin valoshown taustana, ja valoshowlla näytettiin poistettavan sen julkisivun seinä näyttäen mitä sisällä huoneissa oli. Konsertti päättyi ilotulitukseen ja valospektaakkeliin, jossa Kuningatar sytytti laser-sädettä kohdistavalla lasitimantilla ison soihtutulen. Sen jälkeen palatsi valaistiin väreiltään puna-valko-siniseksi ja palatsin yllä oli samanaikaisesti suuri ilotulitus, joka päättyi suureen valoräjähdykseen, joka sisälsi koko palatsin, jonka jälkeen taivaalle palatsin ylle heijastettiin pyörivä tähtiympyräkuvio.
Aiheesta muualla

Rokki raikaa Buckinghamin palatsissa kuningatar Elisabetin kunniaksi (Yle.fi Uutiset 4.6.2012)
Revealed: The men behind the most amazing show London has ever seen... Masterminds who orchestrated THAT stage show and fireworks display to mark the Queen's six decades on the throne (Daily Mail online 5.6.2012)
http://gpdhome.typepad.com/royalblognl_news_summary/2012/06/ill-prince-philip-misses-jubilee-concert.html]
Kivitavara

Kivitavarasta tehty ruukku, jonka yläosa on lasitettu.
Kivitavara on keramiikkalaatu. Se on posliinin ja fajanssin välimuoto, mutta kumpaakin kovempaa ja tiiviimpää.
Valmistus

Kivitavaran raaka-aineita ovat savi, maasälpä, kvartsihiekka ja piikivi. Kivitavara poltetaan 1200-1300 °C kuumuudessa, jolloin se sintrautuu tiiviiksi. Kivitavaraan jää enemmän reagoimatonta lähtöainetta ja siinä on vähemmän lasimaista ainetta kuin posliinissa, joten se on läpikuultamatonta.
Kivitavara on vettä läpäisemätöntä, ja sitä käytetään sekä sellaisenaan että lasitettuna. Suolalasitusta on käytetty usein kivitavarassa.
Historia

Kivitavaraa on valmistettu Aasiassa jo esihistoriallisina aikoina, esim. Indus-kulttuurin parissa. Keskiaikaisessa Kiinassa ja Japanissa se oli erittäin suosittua ja yleistä.
Euroopassa kivitavaran valmistus alkoi myöhemmin, johtuen sopivan saven harvinaisuudesta ja heikommista polttouuneista; kivitavaraa valmistettiin ensiksi Saksassa Reinin laaksossa 1300-luvulla, mutta se saavutti huippunsa 1500-1600-luvuilla suolalasituksen kehittymisen myötä. Englannissa kivitavaran tuotanto alkoi 1600-luvulla, ja sikäläiset valmistajat, kuten Josiah Wedgwood, hallitsivat kivitavaran tuotantoa 1700- ja 1800-luvulla.
Suomessa Arabia valmisti kivitavarasta astioita etenkin 1960-1980-luvuilla. Niitä suunnitelivat mm. Anja Winquist ja Ulla Procopé.
Kuvia

Ruukku Kashmirista, n. 2700 eaa.
Song-dynastian aikainen kiinalainen teemalja
Kiinalainen teepannu Qing-dynastian ajalta, n. 1765-1835
Saksalainen Bartmannkrug ("partamiesruukku"), Kölnistä, n. 1525-1550
Englantilainen teepannu, luultavasti 1700-luvun alusta.
Wedgdwoodin tehtaan valmistama "jasperware"-tyylinen suola-astia, n. 1780-1785.
Kosmopoliitti (biologia)

Kosmopoliitti on eliölaji, joka on levinnyt hyvin laajalle alueelle tai jopa lähes koko maapallolle.
Kosmopoliittisia lajeja ovat esimerkiksi:
Ohdakeperhonen
Limasienet
Kypärädelfiini

| Kypärädelfiini |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Istukkanisäkkäät Eutheria
Lahko::  Valaat Cetacea
Alalahko::  Hammasvalaat Odontoceti
Heimo::  Delfiinit Delphinidae
Suku::  Meridelfiinit Stenella
Laji::  clymene
Kaksiosainen nimi
 Stenella clymene  (Gray, 1846) 

Katso myös
   Kypärädelfiini Wikispeciesissä   Kypärädelfiini Commonsissa 
Infobox OKNimi-testi OKIUCN-testi OK: 
Kypärädelfiini eli aaltojuovadelfiini (Stenella clymene) on meridelfiineihin kuuluva hammasvalaslaji. Sitä tavataan Atlantin trooppisissa osissa, myös Karibianmerellä, Meksikonlahdella ja Guineanlahdella.
Kypärädelfiini muistuttaa paljon pyöriäisdelfiiniä (Stenella longirostris), ja se tunnistettiin eri lajiksi vasta vuonna 1981. Lajit erottaa toisistaan kuonon yläpuolella olevasta mustasta viiksimäisestä juovasta, jota pyöriäisdelfiinillä ei ole. Kypärädelfiini on 170–200 cm pitkä ja voi painaa jopa 80 kg. Naaraat ovat pienempiä kuin koiraat. Sen selkäevä on kolmiomainen. Vartalo on muuten pääosin harmaa, mutta mahapuoli on valkoinen ja pään päällä on musta kypärä.
Vuonna 2014 julkaistun tutkimuksen mukaan kypärädelfiini on kehittynyt omaksi lajikseen pyöriäisdelfiinin ja raitadelfiinin risteymästä.
Meridelfiinien tieteellinen luokittelu menee luultavasti DNA-tutkimusten perusteella uusiksi, sillä suku Stenella vaikuttaisi olevan parafyleettinen ryhmä.
Kypärädelfiini on yksi huonoiten tunnetuimpia delfiinilajeja. Kansainvälinen luonnonsuojeluliitto listasi sen vuonna 2008 puutteellisesti tunnetuksi, mutta vuonna 2018 se siirsi sen elinvoimaiseksi. Kypärädelfiinin levinneisyysalue on suuri, ja se vaikuttaa olevan suhteellisen yleinen eikä siihen kohdistu laajoja uhkia.
Aiheesta muualla

Laji.fi: Aaltojuovadelfiini (Stenella clymene)
ITIS: Stenella clymene (englanniksi)
University of Michigan, Animal Diversity Web (ADW): Stenella clymene, clymene dolphin (englanniksi)
Käsisaha

Perinteinen käsisaha.
Eräsaha: halkosahan terään on tehty puinen kaari. Kuvan saha on luultavasti partiolaisten työtä Hyvinkäältä.
Käsisaha on käsikäyttöinen käsivoimainen saha, jolla lastuamalla leikataan puuta, metallia tai muita materiaaleja. Siinä on hammastettu (sahalaitainen) terä, joka liikkuessa kohdetta vasten leikkaa sitä. Käsisahoissa liike on edestakainen, ja eurooppalaiset sahat tyypillisesti leikkaavat sahaa työnnettäessä. Saha voi myös leikata vetäessä tai jopa molempiin suuntiin.
Käsisahalla voidaan viitata myös konevoimaisiin sahoihin, kuten käsisirkkeli, joissa työstön tekee konevoimainen osa mutta syöttöliike tehdään käsivoimaisesti.
Perinteinen metsätöissä käytetty puukehyksinen pokasaha. Saha on purettavissa kuljetusta varten. Metsuri saattoi itse rakentaa sahansa puuosat.
Sahanterä

Leikkaustapahtuman kannalta sahan tärkein ominaisuus on terän hampaiden geometria. Hampaan leikkaava sivu voi olla positiivisessa, nolla- tai negatiivisessa kulmassa suhteessa leikattavaan aineeseen. Toinen hyvin tärkeä tekijä on hampaan koko. Hampaan kokoa mitataan yleensä laskemalla kuinka monta hammasta on yhden tuuman matkalla (tpi - teeth per inch). Pienihampaiset sahat, toisin sanottuna ne, joilla on suuri tpi-arvo, leikkaavat hienoa pintaa ja repivät vain vähän materiaalia. Isohampaiset sahat taas leikkaavat nopeammin. Kolmas tekijä sahan geometriassa on ns. hampaiden haritus. Sahan hampaita on käännetty sivuille, jolloin saha leikkaa leveämmän uran kuin sahan materiaalipaksuus. Harituksen hyötynä on sahan vähäisempi jumittuminen sahausuraan.
Vetosaha on saha, jolla sahataan vetämällä eikä työntämällä. Siksi terä ja sahausura voi olla hyvin ohut, joten vetosaha säästää voimia ja on hyödyllinen tarkkuutta vaativissa töissä.
Metallisahoissa hammastus on tiheämpi kuin puuta sahaavissa sahoissa.
Sahatyyppejä

Japaninsaha, ohutteräinen vetämällä sahaava saha.
Jiirisaha, jänne- tai selkäsahan tyyppinen saha, joka on yhdistetty telineeseen, jolla voidaan sahata tarkasti kulmiin eli jiiriin.
Justeeri, puiden kaatoon ja toisinaan lankkujen sahaamiseen käytetty kahden miehen perinteinen saha.
Lehtisaha, pienikokoinen kaarisaha, jolla voi sahata erilaisia muotoja.
Jännesaha, hyvin karkeaan puun sahaukseenselvennä.
Listasaha, listojen sahaus ja puusepän työtselvennä.
Oksasaha, yleisesti puiden oksien katkomiseen ja karsimiseen.
Pokasaha, metsätöissä käytettävä saha.
Selkäsaha, saha, jossa terän selässä on jäykiste
Timpurin saha, karkeaan sahaukseen
Metallisaha eli rautasaha on eri metallien käsisahaukseen tarkoitettu saha. Siitä on muutamia erilaisia tyyppejä.
Retkeilysahat voivat olla sellasia, että mukana kuljetetaan vain pelkkää terää esimerkiksi kaksinkertaisen vyön sisällä. Kun sahaa tarvitaan otetaan kaari tai kahvapuut luonnosta.
Sahansoittajille tehdään usein erikoissahoja erikseen.
Tyypillinen metallisaha.
Kurjenherneet

| Kurjenherneet |
| --- | --- |
 Tunturikurjenherne (Astragalus alpinus)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Kurjenherneet Astragalus  L.
Katso myös
   Kurjenherneet Wikispeciesissä   Kurjenherneet Commonsissa 
Infobox OKNimi-testi OK: 
Sirppikurjenherneen (Astragalus hamosus) palkoja.
Kurjenherneet (Astragalus) on hernekasvien suku, johon kuuluu noin 3050 lajia. Kurjenherneet ovat kaikkein suurin kasvisuku. Joitakin lajeja käytetään koristekasveina, toisia kiinalaisessa lääketieteessä rohtoina.
Kurjenhernelajeja > Lajit Suomessa

Suomessa tavataan kuusi kurjenhernelajia. Niistä tummatunturikurjenherne on yleinen tai melko yleinen alkuperäiskasvi, varsinkin Lapissa. Peuranvirna kasvaa melko harvinaisena Pohjois-Lapissa. Imeläkurjenherne on alkuperäisenä hyvin harvinainen ja uhanalainen, lisäksi joskus uustulokas. Aro-, hieta- ja pulleakurjenherne ovat harvinaisia uustulokkaita, joista pulleakurjenherne on vakiintunut. Hietakurjenherne on havaittu viimeksi 1900-luvun alkupuolella.
arokurjenherne (Astragalus danicus)
hietakurjenherne (Astragalus arenarius)
imeläkurjenherne (Astragalus glycyphyllos)
peuranvirna (Astragalus frigidus)
pulleakurjenherne (Astragalus cicer), myös rehukasvi
tunturikurjenherne (Astragalus alpinus ), myös koristekasvi
tummatunturikurjenherne (A. alpinus subsp. arcticus)
Kurjenhernelajeja > Muita lajeja

Muita kurjenhernelajeja:
afrikankurjenherne (Astragalus solandri)
kahvikurjenherne (Astragalus boeticus), viljelty yksivuotisena koristekasvina
keltakurjenherne (Astragalus penduliflorus)
kiinankurjenherne (Astragalus chinensis), viljelty lääkekasvina
kumikurjenherne (Astragalus tragacantha)
libanoninkurjenherne (Astragalus berytheus)
liitukurjenherne (Astragalus albicaulis)
marokonkurjenherne (Astragalus edulis)
norjankurjenherne (Astragalus norvegicus)
purppurakurjenherne (Astragalus onobrychis)
ranskankurjenherne (Astragalus monspessulanus)
rohtokurjenherne (Astragalus membranaceus tai A. mongholicus tai A. propinquus), viljelty lääkekasvina
sahakurjenherne eli sahapalko (Astragalus pelecinus)
saharankurjenherne (Astragalus mareoticus)
sarvikurjenherne (Astragalus cornutus)
siinainkurjenherne (Astragalus sinaicus)
sirppikurjenherne (Astragalus hamosus)
sulkakurjenherne (Astragalus subuliformis)
trakanttikurjenherne (Astragalus gummifer), viljelty lääkekasvina
tunisiankurjenherne (Astragalus stella)
tupsukurjenherne (Astragalus vulpinus)
Aiheesta muualla

Funet: Kurjenherneet (Astragalus)
Kurjat kuppilat UK

Kurjat kuppilat UK (alkuperäiseltä nimeltä Ramsay's Kitchen Nightmares) oli brittiläinen ruoanlaittoon keskittyvä tositelevisio-ohjelma, jonka pääosassa oli Gordon Ramsay.[lähde? ] Sarjasta on tehty myös yhdysvaltalainen tv-ohjelma Kurjat kuppilat (Kitchen Nightmares).[lähde? ]
Ohjelmassa huonosti menestyvät ravintolat pyytävät Ramsayn apuun korjaamaan erilaisia ravintolan ongelmia kuten yhteistyön puutetta tai ruoan heikkoa tasoa. Sarjan avausjakso esitettiin brittiläisellä Channel 4-kanavalla 27. huhtikuuta 2004.[lähde? ] Sarjaa tehtiin seitsemän tuotantokautta (mukaan luettu Ramsay's Costa Del Nightmares), ja Ramsay ilmoitti lopettavansa ohjelman tekemisen kesäkuussa 2014.[lähde? ]
Jaksoluettelo

| Kausi | Jakso | Ravintola | Sijainti | Ravintolan kohtalo ohjelman jälkeen |
| --- | --- | --- | --- | --- |
| 1 | 1 | Bonaparte's | Silsden, Englanti | Suljettu |
|  | 2 | The Glass House | Ambleside, Englanti | Uudelleennimetty ensin The Fulling Mill;  Myöhemmin The Flying Fleece -niminen pubi |
|  | 3 | The Walnut Tree Inn | Llanddewi Skirrid, Wales |  |
|  | 4 | Moore Place | Esher, Englanti | Suljettu |
| 2 | 1 | La Lanterna | Letchworth, Englanti | Suljettu |
|  | 2 | D-Place | Chelmsford, Englanti | Suljettu |
|  | 3 | Momma Cherri's Soul Food Shack | Brighton, Englanti | Suljettu |
|  | 4 | La Riviera/ Abstract | Inverness, Skotlanti | Uudelleennimetty Castle Terrace;  Suljettu |
|  | 5 | The Glass House (uudelleenvierailu) |  |  |
|  | 6 | The Walnut Tree Inn (uudelleenvierailu) |  |  |
|  | 7 | Moore Place (uudelleenvierailu) |  |  |
|  | 8 | Bonaparte's (uudelleenvierailu) |  |  |
| 3 | 1 | Oscar's | Nantwich, Englanti | Suljettu |
|  | 2 | The Sandgate Hotel | Sandgate, Englanti |  |
|  | 3 | Clubway 41/ Jacksons | Blackpool, Englanti | Suljettu |
|  | 4 | La Gondola | Derby, Englanti | Suljettu |
| 4 | 1 | La Parra de Burriana | Nerja, Espanja | Suljettu |
|  | 2 | The Fenwick Arms | Claughton, Englanti |  |
|  | 3 | Rococo/ Maggie's | King's Lynn, Englanti | Suljettu |
|  | 4 | Morgan's | Liverpool, Englanti | Suljettu |
|  | 5 | La Riviera/ Abstract (uudelleenvierailu) |  |  |
|  | 6 | Momma Cherri's Soul Food Shack (uudelleenvierailu) |  |  |
| 5 | 1 | Ruby Tate's/ Love's Fish Restaurant | Brighton, Englanti | Suljettu |
|  | 2 | Piccolo Teatro | Pariisi, Ranska | Suljettu |
|  | 3 | The Fenwick Arms  (uudelleenvierailu) |  |  |
|  | 4 | La Parra de Burriana  (uudelleenvierailu) |  |  |
|  | 5 | The Priory | Haywards Heath, Englanti | Suljettu |
|  | 6 | The Fish and Anchor | Lampeter, Wales | Suljettu |
|  | 7 | Curry Lounge | Nottingham, Englanti | Suljettu |
|  | 8 | The Granary | Titchfield, Englanti | Suljettu |
| 6 | 1 | The Dovecote Bistro/ Martin's Bistro | Devon, Englanti | Suljettu |
|  | 2 | The Runaway Girl/ Silversmiths | Sheffield, Englanti |  |
| 7 | 1 | Mayfair Restaurante/ Jack's Chicken Shack | Fuengirola, Espanja | Suljettu |
|  | 2 | Le Deck | Capbreton, Ranska | Suljettu |
|  | 3 | La Granada Divino | Gaucín, Espanja | Suljettu |
|  | 4 | Quelcuttis | Els Poblets, Espanja | Suljettu |
Vastaanotto

The Observer -sanomalehden kriitikko Lorna Martin kuvaili ohjelmaa seuraavasti: "Kurjat kuppilat on pakko katsoa - paljon jännitystä, tunteita ja viihdettä." Slate -aikakauslehden kriitikko Sarah Dickerman puolestaan oli arvostelussaan vakuuttunut ohjelman "taloudellisesta todellisuuskuvauksesta" ja kirjoitti seuraavasti: "Ohjelmassa on jotakin sellaista tuoreutta, mikä ei lupaa mitään pääsylippua (plastiikkakirurgiaa, miljoonan dollarin rahasummaa tai Richard Bransonin työpaikkaa), vaan sen sijaan tarjoaa toivoa ravintolan omistajille - jos he todella haluavat uudistua - johtaa muutamassa kuukaudessa tasoihin menevään taloudelliseen tilanteeseen.
Ohjelma nimettiin parhaaksi ohjelmaksi (engl. Best Feature) vuosien 2005 ja 2008 Bafta-palkintojenjakotilaisuuksissa. Lisäksi ohjelma sai vuonna 2006 kansainvälisen Emmy-palkinnon.
Oikeuskäsittely

Kesäkuussa 2006 Gordon Ramsay voitti oikeuskäsittelyn koskien Evening Standard -sanomalehden uutisartikkelia, jonka mukaan ensimmäisen jakson ravintolan olosuhteet olisi lavastettu, ja sai korvauksena 75 000 £.
Laken rautatieasema

Laken rautatieasema on rautatieasema Laken kylässä Wightsaarella, Ryden ja Shanklinin välisellä Island Linella. Asemalle liikennöi Island Line Trains.
Asemaa käytti 47 602 matkustajaa kaudella 2017–2018.
Kypärähokot

| Kypärähokot |
| --- | --- |
 Venezuelankypärähokko (Pauxi pauxi)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Hokot Cracidae
Suku::  Kypärähokot Pauxi  Temminck, 1813
Katso myös
   Kypärähokot Wikispeciesissä   Kypärähokot Commonsissa 
Infobox OKNimi-testi OK: 
Kypärähokot (Pauxi) on hokkojen heimoon kuuluva kanalintusuku. Kypärähokkojen sukuun kuuluu BirdLife Suomen mukaan kolme lajia.
Lajit

Perunkypärähokko (Pauxi unicornis)
Sirankypärähokko (Pauxi koepckeae)
Venezuelankypärähokko (Pauxi pauxi)
Aiheesta muualla

UniProt, Taxonomy: Pauxi (englanniksi)
Kosmologinen periaate

Yleistä
Maailmankaikkeus
Kaikkeuden ikä
Kaikkeuden muoto
Kosmologian aikajana
Varhainen kaikkeus
Alkuräjähdys
Alkuräjähdyksen aikajana
Inflaatio
Ydinsynteesi
GWB
Neutriinotausta
Kosminen mikroaaltotausta
Laajeneva kaikkeus
Punasiirtymä
Hubblen laki
Kaikkeuden metrinen laajeneminen
Kaikkeuden kiihtyvä laajeneminen
Fridmanin yhtälöt
FLRW-metriikka
Rakenteen muodostuminen
Kaikkeuden muoto
Rakenteen muodostuminen
Galaksien muodostuminen
Galaksimuuri
Suuren mittakaavan rakenne
Kaikkeuden tulevaisuus
Lämpökuolema
Kaikkeuden lopullinen kohtalo
Osatekijät
Lambda-CDM-malli
Pimeä aine
Pimeä energia
Pimeä virtaus
Kosmologian kokeita
Havaitseva kosmologia
CoBE
BOOMERanG
Planck
WMAP
n • k •
Kosmologinen periaate on kosmologiassa periaate, jonka mukaan maailmankaikkeus on homogeeninen ja isotrooppinen. Periaatteen mukaan mikään paikka ei ole erityisasemassa. Isotrooppisuudesta seuraa, että kaikki suunnat ovat samanarvoisia.  Sovellettuna kosmologinen periaate rajoittaa merkittävästi mahdollisten kosmologisten teorioiden moninaisuutta.
Kuna Yala

| Kuna Yala |
| --- | --- |
 Lippu
 Sijainti
Valtio:   Panama
Perustettu:  1938
Hallinto:  
 – hallinnon tyyppi:  comarca
 – hallinnollinen keskus:  Gaigirgordub
Pinta-ala:  2 358 km²
Väkiluku (2010):  33 109
 – väestötiheys:  14,0 as./km²
Kansat:  kunat
Kuna Yala eli entinen San Blas on comarca Panamassa. Kunien alkuperäiskansan asuttama alue on perustettu vuonna 1938 ja se käsittää kapean kaistaleen Panaman Karibianmeren rannikkoa sekä San Blasin saariston. Alueen hallinnollinen keskus on Gaigirgordub eli entinen El Porvenir. Vuonna 2010 Kuna Yalan asukasluku oli 33 109.
Maantiede

Kuna Yala sijaitsee Panaman pohjoisosassa Karibianmeren rannikolla. Etelässä sen alue rajautuu Dariénin maakuntaan ja Emberá-Wounaanin comarcaan. Idässä alue ulottuu Panaman Kolumbian vastaiselle rajalle. Kuna Yala käsittää kapean alueen rannikkoa sekä 365 saarta käsittävän Sab Blasin saariston. Alueen pinta-ala on 2 358 km².
Kuna Yala on comarca. Panamassa comarca on alue, jolla maan alkuperäiskansoilla on erityisiä oikeuksia koskien esimerkiksi maan käyttöä ja hallintoa. Alueen hallinnollinen elin on Congreso General Guna, jonka edustajat valitaan vaalein alueen eri yhteisöistä. Kuna Yalan hallinnollinen keskus on Gaigirgordub eli entinen El Porvenir.
Historia

Kuna Yalan alkuperäisasukkaita ovat kunat. Kunia alkoi asettua San Blasin saariston alueelle 1800-luvun alkupuolelta lähtien. Alue oli alkujaan osa Kolumbiaa. Panaman itsenäistyttyä vuonna 1903 Panama ja Kolumbia hallitsivat aluksi San Blasin aluetta yhteisesti. Kunat alkoivat kärsiä yrityksistä sulauttaa heidät osaksi laajempaa panamalaista yhteiskuntaa, minkä lisäksi heidän alueelleen alkoi saapua kullanetsijöitä. Turhautuminen viranomaisiin johti vuonna 1925 niin sanottuun kuna-kapinaan. Kuna-kapina päättyi rauhansopimukseen, jolla Panama sitoutui kunnioittamaan kunien kulttuuria. Vastaavasti valtio sai oikeuden ulottaa panamalaisen koulutusjärjestelmän kunien alueelle. Vuonna 1938 perustettiin nykyistä Kuna Yalaa edeltänyt San Blasin piirikunta, johon liitettiin alueita Colónin ja Panaman maakunnista. Samalla kunat saivat alueella oikeuden sisäiseen itsehallintoon.
Väestö

Vuonna 2010 Kuna Yalan asukasluku oli 33 109 ja heistä alkuperäisasukkaita oli 30 458. Vuonna 2000 vastaavat lukemat olivat 32 446 ja 31 294. Asukastiheys oli vuonna 2010 14,0 as./km². Alueen asukkaat ovat kunia. Kunat ovat Panaman alkuperäiskansoista toiseksi suurin. Heillä on Kuna Yalan ohella kaksi muuta comarca-aluetta, Kuna de Madugandí ja Kuna de Wargandí.
Hiekkarantaa San Blasin saariston saarella.
Kuna-museo Gaigirgordubissa.
Perinteiseen tapaan pukeutuneita tanssijoita.